**Մարզպետի տեղակալ Լևոն Սարգսյանն ընդունել է <<Հույսի կամուրջ>> հասարակական կազմակերպության ներկայացուցիչներին 26.01.2017**

Հունվարի 26-ին Տավուշի մարզպետարանում մարզպետի տեղակալ Լևոն Սարգսյանն ընդունել է <<Հույսի կամուրջ>> հասարակական կազմակերպության նախագահ Սուսաննա Թադևոսյանին և ծրագրերի համակարգող Հռիփսիմե Նազարեթյանին: Հանդիպմանը ներկա է եղել նաև Տավուշի մարզպետարանի աշխատակազմի կրթության, մշակույթի և սպորտի վարչության պետ Կարեն Նազարյանը: Հանդիպման ընթացքում քննարկվել են <<Հույսի կամուրջ>> ՀԿ-ի եւ դանիական <<Առաքելություն Արեւելք>> միջազգային կազմակերպության կողմից իրականացվող <<Միասին ապրել, միասին սովորել. որակյալ ներառական կրթություն ստանալու երեխայի իրավունքը>> ծրագրի շրջանակներում կատարված աշխատանքներին առնչվող հարցեր: